title: Komisijas Īstenošanas regula (ES) 2018/1580 (2018. gada 19. oktobris), ar kuru groza Īstenošanas regulu (ES) 2015/2197, ar ko nosaka īstenošanas tehniskos standartus attiecībā uz cieši korelētām valūtām saskaņā ar Eiropas Parlamenta un Padomes Regulu (ES) Nr. 575/2013 (Dokuments attiecas uz EEZ.)

text:
                  22.10.2018

                  LV

                  Eiropas Savienības Oficiālais Vēstnesis

                  L 263/53

         KOMISIJAS ĪSTENOŠANAS REGULA (ES) 2018/1580
         (2018. gada 19. oktobris),
         ar kuru groza Īstenošanas regulu (ES) 2015/2197, ar ko nosaka īstenošanas tehniskos standartus attiecībā uz cieši korelētām valūtām saskaņā ar Eiropas Parlamenta un Padomes Regulu (ES) Nr. 575/2013
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 26. jūnija Regulu (ES) Nr. 575/2013 par prudenciālajām prasībām attiecībā uz kredītiestādēm un ieguldījumu brokeru sabiedrībām un ar ko groza Regulu (ES) Nr. 648/2012 (1), un jo īpaši tās 354. panta 3. punktu,
         tā kā:

                     (1)

                     Lai nodrošinātu, ka Komisijas Īstenošanas regulas (ES) 2015/2197 (2) pielikumā minētie valūtu pāri arī turpmāk atspoguļo faktisko korelāciju starp attiecīgajām valūtām, ir jāatjaunina cieši korelēto valūtu saraksts.

                     (2)

                     Šajā sarakstā 2017. gada 31. marts tiek minēts kā beigu datums, lai aprēķinātu trīs un piecu gadu datu rindas, kuras vajadzīgas, lai novērtētu valūtas pārus saskaņā ar Regulu (ES) Nr. 575/2013.

                     (3)

                     Šīs regulas pamatā ir īstenošanas tehnisko standartu projekts, ko Komisijai iesniegusi Eiropas Banku iestāde (EBI).

                     (4)

                     Ņemot vērā, ka nepieciešamie Īstenošanas regulas (ES) 2015/2197 grozījumi neietver nozīmīgas izmaiņas būtiskajos noteikumos, EBI atbilstoši Regulas (ES) Nr. 1093/2010 (3) 15. panta 1. punkta otrajai daļai nav veikusi atklātu sabiedrisku apspriešanu, jo tā būtu nesamērīga attiecībā pret konkrēto īstenošanas tehnisko standartu projekta darbības jomu un ietekmi.

                     (5)

                     Tāpēc Īstenošanas regula (ES) 2015/2197 būtu attiecīgi jāgroza,

               IR PIEŅĒMUSI ŠO REGULU.

            1. pants
            Priekšmets
            Īstenošanas regulas (ES) 2015/2197 pielikumu aizstāj ar šīs regulas pielikuma tekstu.

            2. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 19. oktobrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 27.6.2013., 1. lpp.

            (2)  Komisijas Īstenošanas regula (ES) 2015/2197 (2015. gada 27. novembris), ar ko nosaka īstenošanas tehniskos standartus attiecībā uz cieši korelētām valūtām saskaņā ar Eiropas Parlamenta un Padomes Regulu (ES) Nr. 575/2013 (OV L 313, 28.11.2015., 30. lpp.).

            (3)  Eiropas Parlamenta un Padomes Regula (ES) Nr. 1093/2010 (2010. gada 24. novembris), ar ko izveido Eiropas Uzraudzības iestādi (Eiropas Banku iestādi), groza Lēmumu Nr. 716/2009/EK un atceļ Komisijas Lēmumu 2009/78/EK (OV L 331, 15.12.2010., 12. lpp.).

            PIELIKUMS
            Cieši korelētu valūtu saraksts

               1. daļa – attiecībā pret euro (EUR) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Horvātijas kuna (HRK), Ungārijas forints (HUF), Marokas dirhēms (MAD), Rumānijas leja (RON), Serbijas dinārs (RSD).

               2. daļa – attiecībā pret Apvienoto Arābu Emirātu dirhēmu (AED) cieši korelēto valūtu saraksts

            Ķīnas juaņa renminbi (CNY), Honkongas dolārs (HKD), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               3. daļa – attiecībā pret Albānijas leku (ALL) cieši korelēto valūtu saraksts

            Bosnijas un Hercegovinas marka (BAM), Bulgārijas leva (BGN), Čehijas krona (CZK), Dānijas krona (DKK), Horvātijas kuna (HRK), Marokas dirhēms (MAD), Rumānijas leja (RON), Serbijas dinārs (RSD), euro (EUR).

               4. daļa – attiecībā pret Bosnijas un Hercegovinas marku (BAM) cieši korelēto valūtu saraksts

            Albānijas leks (ALL), Bulgārijas leva (BGN), Čehijas krona (CZK), Dānijas krona (DKK), Horvātijas kuna (HRK), Ungārijas forints (HUF), Marokas dirhēms (MAD), Rumānijas leja (RON), Serbijas dinārs (RSD), euro (EUR).

               5. daļa – attiecībā pret Bulgārijas levu (BGN) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Čehijas krona (CZK), Dānijas krona (DKK), Horvātijas kuna (HRK), Ungārijas forints (HUF), Marokas dirhēms (MAD), Rumānijas leja (RON), Serbijas dinārs (RSD), euro (EUR).

               6. daļa – attiecībā pret Ķīnas juaņu renminbi (CNY) cieši korelēto valūtu saraksts

            Apvienoto Arābu Emirātu dirhēms (AED), Honkongas dolārs (HKD), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               7. daļa – attiecībā pret Čehijas kronu (CZK) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Dānijas krona (DKK), Horvātijas kuna (HRK), Marokas dirhēms (MAD), bijušās Dienvidslāvijas Maķedonijas Republikas denārs (MKD), Rumānijas leja (RON), Serbijas dinārs (RSD), euro (EUR).

               8. daļa – attiecībā pret Dānijas kronu (DKK) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Horvātijas kuna (HRK), Ungārijas forints (HUF), Marokas dirhēms (MAD), Rumānijas leja (RON), Serbijas dinārs (RSD).

               9. daļa – attiecībā pret Honkongas dolāru (HKD) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               10. daļa – attiecībā pret Horvātijas kunu (HRK) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Dānijas krona (DKK), Ungārijas forints (HUF), Marokas dirhēms (MAD), Rumānijas leja (RON), Serbijas dinārs (RSD), euro (EUR).

               11. daļa – attiecībā pret Ungārijas forintu (HUF) cieši korelēto valūtu saraksts

            Bosnijas un Hercegovinas marka (BAM), Bulgārijas leva (BGN), Dānijas krona (DKK), Horvātijas kuna (HRK), Marokas dirhēms (MAD), Polijas zlots (PLN), Rumānijas leja (RON), Serbijas dinārs (RSD), euro (EUR).

               12. daļa – attiecībā pret Izraēlas jauno šekeli (ILS) cieši korelēto valūtu saraksts

            Marokas dirhēms (MAD), Taizemes bāts (THB).

               13. daļa – attiecībā pret Indijas rūpiju (INR) cieši korelēto valūtu saraksts

            Taizemes bāts (THB).

               14. daļa – attiecībā pret Dienvidkorejas vonu (KRW) cieši korelēto valūtu saraksts

            Singapūras dolārs (SGD).

               15. daļa – attiecībā pret Libānas mārciņu (LBP) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               16. daļa – attiecībā pret Marokas dirhēmu (MAD) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Dānijas krona (DKK), Horvātijas kuna (HRK), Ungārijas forints (HUF), Izraēlas jaunais šekelis (ILS), Rumānijas leja (RON), Serbijas dinārs (RSD), Singapūras dolārs (SGD), euro (EUR).

               17. daļa – attiecībā pret bijušās Dienvidslāvijas Maķedonijas Republikas denāru (MKD) cieši korelēto valūtu saraksts

            Čehijas krona (CZK)

               18. daļa – attiecībā pret Makao pataku (MOP) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Libānas mārciņa (LBP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               19. daļa – attiecībā pret Filipīnu peso (PHP) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Libānas mārciņa (LBP), Makao pataka (MOP), Singapūras dolārs (SGD), Taizemes bāts (THB), Taivānas dolārs (TWD), ASV dolārs (USD).

               20. daļa – attiecībā pret Polijas zlotu (PLN) cieši korelēto valūtu saraksts

            Ungārijas forints (HUF).

               21. daļa – attiecībā pret Rumānijas leju (RON) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Dānijas krona (DKK), Horvātijas kuna (HRK), Ungārijas forints (HUF), Marokas dirhēms (MAD), Serbijas dinārs (RSD), euro (EUR).

               22. daļa – attiecībā pret Serbijas dināru (RSD) cieši korelēto valūtu saraksts

            Albānijas leks (ALL), Bosnijas un Hercegovinas marka (BAM), Bulgārijas leva (BGN), Čehijas krona (CZK), Dānijas krona (DKK), Horvātijas kuna (HRK), Ungārijas forints (HUF), Marokas dirhēms (MAD), Rumānijas leja (RON), euro (EUR).

               23. daļa – attiecībā pret Singapūras dolāru (SGD) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Dienvidkorejas vona (KRW), Libānas mārciņa (LBP), Marokas dirhēms (MAD), Makao pataka (MOP), Filipīnu peso (PHP), Taizemes bāts (THB), Taivānas dolārs (TWD), ASV dolārs (USD).

               24. daļa – attiecībā pret Taizemes bātu (THB) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Izraēlas jaunais šekelis (ILS), Indijas rūpija (INR), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taivānas dolārs (TWD), ASV dolārs (USD).

               25. daļa – attiecībā pret Taivānas dolāru (TWD) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), ASV dolārs (USD).

               26. daļa – attiecībā pret ASV dolāru (USD) cieši korelēto valūtu saraksts

            Apvienoto Arābu Emirātu dirhēms (AED), Ķīnas juaņa renminbi (CNY), Honkongas dolārs (HKD), Libānas mārciņa (LBP), Makao pataka (MOP), Filipīnu peso (PHP), Singapūras dolārs (SGD), Taizemes bāts (THB), Taivānas dolārs (TWD).


title: Komisijas Īstenošanas regula (ES) 2018/1980 (2018. gada 13. decembris), ar ko Īstenošanas regulu (ES) 2017/2325 groza attiecībā uz tādu atļauju noteikumiem, ar kurām šķidro lecitīnu, hidrolizēto lecitīnu un ateļļoto lecitīnu preparātus atļauj izmantot par barības piedevām visu sugu dzīvniekiem (Dokuments attiecas uz EEZ.)

text:
                  14.12.2018

                  LV

                  Eiropas Savienības Oficiālais Vēstnesis

                  L 317/12

         KOMISIJAS ĪSTENOŠANAS REGULA (ES) 2018/1980
         (2018. gada 13. decembris),
         ar ko Īstenošanas regulu (ES) 2017/2325 groza attiecībā uz tādu atļauju noteikumiem, ar kurām šķidro lecitīnu, hidrolizēto lecitīnu un ateļļoto lecitīnu preparātus atļauj izmantot par barības piedevām visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 13. panta 3. punktu,
         tā kā:

                     (1)

                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.

                     (2)

                     Šķidro lecitīnu, hidrolizēto lecitīnu un ateļļoto lecitīnu preparātus izmantot par barības piedevām visu sugu dzīvniekiem tika atļauts ar Komisijas Īstenošanas regulu (ES) 2017/2325 (2).

                     (3)

                     Pieteikuma iesniedzējs saskaņā ar Regulas (EK) Nr. 1831/2003 13. panta 3. punktu ierosināja mainīt atļaujas noteikumus attiecībā uz preparātiem, iesniedzot pieteikumu uz tādu lecitīnu, ko izmanto par lopbarības piedevām, specifikāciju salāgošanu ar specifikācijām, kas noteiktas lecitīniem, kurus izmanto par pārtikas piedevām, un ierosināja atļauju attiecināt arī uz rapšu izmantošanu par hidrolizēto lecitīnu un ateļļoto lecitīnu papildu avotu. Pieteikumam bija pievienoti attiecīgie pamatojošie dati. Komisija minēto pieteikumu pārsūtīja Eiropas Pārtikas nekaitīguma iestādei (turpmāk “Iestāde”).

                     (4)

                     Iestāde 2018. gada 12. jūnija atzinumā (3) secināja, ka visi dažādas botāniskās izcelsmes lecitīni un to formas, kas tiek izmantotas par lopbarības piedevām, atbilst specifikācijām, kas noteiktas lecitīnu izmantošanai par pārtikas piedevu, un ka rapšu izmantošana par lecitīnu papildu avotu nemaina iepriekšējos secinājumus, ka lecitīniem nav nelabvēlīgas ietekmes uz dzīvnieku veselību, cilvēka veselību vai vidi un ka tie ir iedarbīgi emulgatori. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.

                     (5)

                     Attiecībā uz atļauju ierosināto izmaiņu novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti.

                     (6)

                     Tāpēc Īstenošanas regula (ES) 2017/2325 būtu attiecīgi jāgroza.

                     (7)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2017/2325 I pielikumu aizstāj ar šīs regulas pielikumu.

            2. pants
            Pārejas pasākumi

               1.   Piedevas 1c322i, 1c322ii un 1c322iii un šīs piedevas saturošus premiksus, kuri ražoti un marķēti pirms 2019. gada 2. jūlija saskaņā ar noteikumiem, kas bija piemērojami pirms 2019. gada 2. janvāra, arī turpmāk drīkst laist tirgū un izmantot, līdz beidzas esošie krājumi.

               2.   Tādus I pielikumā specificētās piedevas saturošus barības maisījumus un barības sastāvdaļas, kuri paredzēti produktīviem dzīvniekiem un ražoti un marķēti pirms 2020. gada 2. janvāra saskaņā ar noteikumiem, kas bija piemērojami pirms 2019. gada 2. janvāra, arī turpmāk drīkst laist tirgū un izmantot, līdz beidzas esošie krājumi.

               3.   Tādus I pielikumā specificētās piedevas saturošus barības maisījumus un barības sastāvdaļas, kuri paredzēti neproduktīviem dzīvniekiem un ražoti un marķēti pirms 2021. gada 2. janvāra saskaņā ar noteikumiem, kas bija piemērojami pirms 2019. gada 2. janvāra, arī turpmāk drīkst laist tirgū un izmantot, līdz beidzas esošie krājumi.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 268, 18.10.2003., 29. lpp.

            (2)  Komisijas 2017. gada 14. decembra Īstenošanas regula (ES) 2017/2325 par atļauju izmantot šķidro lecitīnu, hidrolizēto lecitīnu un ateļļoto lecitīnu preparātus par barības piedevām visu sugu dzīvniekiem un ar ko groza Īstenošanas regulu (ES) 2017/1007 (OV L 333, 15.12.2017., 17. lpp.).

            (3)  EFSA Journal 2018; 16(6):5334.

            PIELIKUMS

                     “I PIELIKUMS

                                 Piedevas identifikācijas numurs

                                 Atļaujas turētāja nosaukums

                                 Piedeva

                                 Sastāvs, ķīmiskā formula, apraksts, analītiskā metode

                                 Dzīvnieku suga vai kategorija

                                 Maksimālais vecums

                                 Minimālais saturs

                                 Maksimālais saturs

                                 Citi noteikumi

                                 Atļaujas derīguma termiņš

                                 mg lecitīnu uz kg kompleksās barības ar mitruma saturu 12 %

                                    Kategorija: tehnoloģiskās piedevas. Funkcionālā grupa: emulgatori

                                 1c322i

                                 —

                                 Lecitīni

                                    Piedevas sastāvs

                                 Preparāti no:

                                             —

                                             lecitīniem un hidrolizētajiem lecitīniem šķidrā formā (no plastiskas līdz fluīdai formai),

                                             —

                                             ateļļotajiem lecitīniem un ateļļotajiem hidrolizētajiem lecitīniem cietā formā.

                                    Aktīvās vielas raksturojums

                                 Lecitīni, hidrolizētie lecitīni, ateļļotie lecitīni un ateļļotie hidrolizētie lecitīni, kas iegūti no sojas pupām, saulespuķēm vai rapšiem:

                                    CAS Nr. 8002-43-5

                                    Pamatviela

                                             —

                                             Lecitīni, ateļļotie lecitīni: ne mazāk kā 60,0 % no acetonā nešķīstošajām vielām

                                             —

                                             Hidrolizētie lecitīni un ateļļotie hidrolizētie lecitīni: ne mazāk kā 56,0 % no acetonā nešķīstošajām vielām

                                       Zudums pēc žāvēšanas: ne vairāk kā 2 % (105 °C, 1 stunda)
                                 Toluolā nešķīstošas vielas: ne vairāk kā 0,3 %

                                    Skābes skaitlis

                                             —

                                             Lecitīni, ateļļotie lecitīni: ne vairāk kā 35 mg kālija hidroksīda/g

                                             —

                                             Hidrolizētie lecitīni un ateļļotie hidrolizētie lecitīni: ne vairāk kā 45 mg kālija hidroksīda/g

                                       Peroksīda skaitlis: mazāks vai vienāds ar 10

                                    Analītiskā metode
                                     (1)

                                 Barības piedevas raksturošanai:
                                 Komisijas Regula (ES) Nr. 231/2012 (2) un attiecīgie testi PVO JECFA monogrāfijā Lecithin (“Lecitīns”) (3)
                                     (4).

                                 Visu sugu dzīvnieki

                                 —

                                 —

                                 —

                                 Lopbarības piedevas un premiksa etiķetē jānorāda izmantotā(-ās) forma(-as)

                                 2027. gada 6. jūlijs

               ”

               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.

               (2)  Komisijas 2012. gada 9. marta Regula (ES) Nr. 231/2012, ar ko nosaka Eiropas Parlamenta un Padomes Regulas (EK) Nr. 1333/2008 II un III pielikumā uzskaitīto pārtikas piedevu specifikācijas (OV L 83, 22.3.2012., 1. lpp.).

               (3)  FAO JECFA Combined Compendium of Food Additive Specifications, “Lecithin”, Monograph No. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf.

               (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, Vol. 4, http://www.fao.org/docrep/009/a0691e/a0691e00.htm.


title: Komisijas Īstenošanas regula (ES) 2018/1978 (2018. gada 10. decembris), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cidre de Bretagne” / “Cidre breton” (AĢIN))

text:
                  14.12.2018

                  LV

                  Eiropas Savienības Oficiālais Vēstnesis

                  L 317/9

         KOMISIJAS ĪSTENOŠANAS REGULA (ES) 2018/1978
         (2018. gada 10. decembris),
         ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (“Cidre de Bretagne” / “Cidre breton” (AĢIN))
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
         tā kā:

                     (1)

                     Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Francijas pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi “Cidre de Bretagne” / “Cidre breton”, kas reģistrēta saskaņā ar Komisijas Regulu (EK) Nr. 2446/2000 (2).

                     (2)

                     Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī (3).

                     (3)

                     Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

               IR PIEŅĒMUSI ŠO REGULU.

            1. pants
            Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu “Cidre de Bretagne” / “Cidre breton” (AĢIN).

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. decembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 343, 14.12.2012., 1. lpp.

            (2)  Komisijas 2000. gada 6. novembra Regula (EK) Nr. 2446/2000, ar ko papildina pielikumu Regulai (EK) Nr. 2400/96 par dažu nosaukumu iekļaušanu “Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā”, kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību (OV L 281, 7.11.2000., 2. lpp.).

            (3)  OV C 222, 26.6.2018., 20. lpp.


title: Komisijas Īstenošanas regula (ES) 2018/1979 (2018. gada 13. decembris), kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2017/2311 (Dokuments attiecas uz EEZ.)

text:
                  14.12.2018

                  LV

                  Eiropas Savienības Oficiālais Vēstnesis

                  L 317/10

         KOMISIJAS ĪSTENOŠANAS REGULA (ES) 2018/1979
         (2018. gada 13. decembris),
         kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2017/2311
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2012. gada 13. jūnija Regulu (ES) Nr. 531/2012 par viesabonēšanu publiskajos mobilo sakaru tīklos Savienībā (1) un jo īpaši tās 6.e panta 2. punktu,
         tā kā:

                     (1)

                     Saskaņā ar Regulu (ES) Nr. 531/2012 no 2017. gada 15. jūnija iekšzemes pakalpojumu sniedzēji godīgas izmantošanas politikas noteiktajās robežās nevienā dalībvalstī viesabonentiem pie iekšzemes mazumcenas nepiemēro papildmaksu par regulēto viesabonēšanas zvanu saņemšanu.

                     (2)

                     Regulētu viesabonēšanas zvanu saņemšanai piemērojamo papildmaksu Regula (ES) Nr. 531/2012 ierobežo līdz mobilā savienojuma pabeigšanas visas Savienības maksimālo likmju vidējai svērtajai vērtībai.

                     (3)

                     2018. gadā piemērojamo mobilā savienojuma pabeigšanas visas Savienības maksimālo likmju vidējo svērto vērtību Komisijas Īstenošanas regula (ES) 2017/2311 (2) noteica pēc 2017. gada 1. jūlija datu vērtībām.

                     (4)

                     Eiropas Elektronisko sakaru regulatoru iestāde Komisijai ir iesniegusi atjauninātu informāciju, kas ievākta no dalībvalstu valsts regulatīvajām iestādēm: mobilā savienojuma pabeigšanas maksimālās likmes, ko tās katrā valsts tirgū piemērojušas vairumtirdzniecības balss izsaukuma savienojuma pabeigšanai atsevišķos mobilo sakaru tīklos saskaņā ar Eiropas Parlamenta un Padomes Direktīvas 2002/21/EK (3) 7. un 16. pantu un Eiropas Parlamenta un Padomes Direktīvas 2002/19/EK (4) 13. pantu, un abonentu kopskaitu dalībvalstīs.

                     (5)

                     Atbilstoši Regulai (ES) Nr. 531/2012 mobilā savienojuma pabeigšanas visas Savienības maksimālo likmju vidējo svērto vērtību Komisija pēc 2018. gada 1. jūlija datu vērtībām ir aprēķinājusi, konkrētā dalībvalstī atļauto mobilā savienojuma pabeigšanas maksimālo likmi reizinot ar abonentu kopskaitu minētajā dalībvalstī, tad saskaitot visās dalībvalstīs iegūtos reizinājumus un iegūto kopsummu dalot ar abonentu kopskaitu visās dalībvalstīs. Dalībvalstīm, kas nav eurozonas dalībnieces, attiecīgais valūtas kurss ir 2018. gada otrā ceturkšņa vidējais kurss, ko iegūst no Eiropas Centrālās bankas datubāzes.

                     (6)

                     Tāpēc Īstenošanas regulā (ES) 2017/2311 noteiktā mobilā savienojuma pabeigšanas visas Savienības maksimālo likmju vidējā svērtā vērtība ir jāatjaunina.

                     (7)

                     Tāpēc Īstenošanas regula (ES) 2017/2311 būtu jāatceļ.

                     (8)

                     Atbilstoši Regulai (ES) Nr. 531/2012 mobilā savienojuma pabeigšanas visas Savienības maksimālo likmju vidējā svērtā vērtība Komisijai ir jāpārskata katru gadu.

                     (9)

                     Šajā regulā paredzētie pasākumi ir saskaņā ar Sakaru komitejas atzinumu,

               IR PIEŅĒMUSI ŠO REGULU.

            1. pants
            Mobilā savienojuma pabeigšanas visas Savienības maksimālo likmju vidējā svērtā vērtība ir EUR 0,0085 par minūti.

            2. pants
            Īstenošanas regulu (ES) 2017/2311 atceļ.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 172, 30.6.2012., 10. lpp.

            (2)  Komisijas 2017. gada 13. decembra Īstenošanas regula (ES) 2017/2311, kas nosaka mobilā savienojuma pabeigšanas visas Savienības maksimālo likmju vidējo svērto vērtību un atceļ Īstenošanas regulu (ES) 2016/2292 (OV L 331, 14.12.2017., 39. lpp.).

            (3)  Eiropas Parlamenta un Padomes 2002. gada 7. marta Direktīva 2002/21/EK par kopējiem reglamentējošiem noteikumiem attiecībā uz elektronisko komunikāciju tīkliem un pakalpojumiem (pamatdirektīva) (OV L 108, 24.4.2002., 33. lpp.).

            (4)  Eiropas Parlamenta un Padomes 2002. gada 7. marta Direktīva 2002/19/EK par piekļuvi elektronisko komunikāciju tīkliem un ar tiem saistītām iekārtām un to savstarpēju savienojumu (Piekļuves direktīva) (OV L 108, 24.4.2002., 7. lpp.).


title: Komisijas Īstenošanas regula (ES) 2018/1981 (2018. gada 13. decembris), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgo vielu vara savienojumu kā aizstājamu vielu apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ.)

text:
                  14.12.2018

                  LV

                  Eiropas Savienības Oficiālais Vēstnesis

                  L 317/16

         KOMISIJAS ĪSTENOŠANAS REGULA (ES) 2018/1981
         (2018. gada 13. decembris),
         ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgo vielu vara savienojumu kā aizstājamu vielu apstiprinājumu un groza Komisijas Īstenošanas regulas (ES) Nr. 540/2011 pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 24. pantu saistībā ar 20. panta 1. punktu,
         tā kā:

                     (1)

                     Komisijas Direktīva 2009/37/EK (2) vara savienojumus kā darbīgās vielas iekļāva Padomes Direktīvas 91/414/EEK (3) I pielikumā.

                     (2)

                     Darbīgās vielas, kas iekļautas Direktīvas 91/414/EEK I pielikumā, ir uzskatāmas par apstiprinātām saskaņā ar Regulu (EK) Nr. 1107/2009 un ir iekļautas Komisijas Īstenošanas regulas (ES) Nr. 540/2011 (4) pielikuma A daļā.

                     (3)

                     Darbīgo vielu vara savienojumu apstiprinājums, kā norādīts Īstenošanas regulas (ES) Nr. 540/2011 pielikuma A daļā, zaudē spēku 2019. gada 31. janvārī.

                     (4)

                     Komisijas Īstenošanas regulas (ES) Nr. 844/2012 (5) 1. pantā norādītajā laikposmā saskaņā ar minētā panta noteikumiem tika iesniegts pieteikums par vara savienojumu apstiprinājuma atjaunošanu.

                     (5)

                     Pieteikuma iesniedzējs sniedza papildu dokumentāciju, kas tiek prasīta saskaņā ar Īstenošanas regulas (ES) Nr. 844/2012 6. pantu. Ziņotāja dalībvalsts konstatēja, ka pieteikums ir pilnīgs.

                     (6)

                     Ziņotāja dalībvalsts, apspriežoties ar otru ziņotāju dalībvalsti, sagatavoja atjaunošanas novērtējuma ziņojumu, ko 2016. gada 16. decembrī iesniedza Eiropas Pārtikas nekaitīguma iestādei (“Iestāde”) un Komisijai.

                     (7)

                     Iestāde atjaunošanas novērtējuma ziņojumu nosūtīja pieteikuma iesniedzējam un dalībvalstīm komentāru sniegšanai un saņemtos komentārus nosūtīja Komisijai. Turklāt tā publiskoja papildu kopsavilkuma dokumentāciju.

                     (8)

                     2017. gada 20. decembrī Iestāde nosūtīja Komisijai savus secinājumus (6) par to, vai ir sagaidāms, ka vara savienojumi atbildīs apstiprināšanas kritērijiem, kas noteikti Regulas (EK) Nr. 1107/2009 4. pantā. Komisija 2018. gada 25. maijā iesniedza Augu, dzīvnieku, pārtikas aprites un dzīvnieku barības pastāvīgajai komitejai ziņojuma projektu par vara savienojumu apstiprinājuma atjaunošanu.

                     (9)

                     Pieteikuma iesniedzējam tika dota iespēja iesniegt komentārus par atjaunošanas ziņojuma projektu.

                     (10)

                     Attiecībā uz katru vara savienojumu saturoša augu aizsardzības līdzekļa vienu vai vairākiem reprezentatīviem lietojumiem ir konstatēts, ka Regulas (EK) Nr. 1107/2009 4. pantā noteiktie apstiprināšanas kritēriji ir izpildīti. Tāpēc vara savienojumu apstiprinājumu ir lietderīgi atjaunot.

                     (11)

                     Vara savienojumu apstiprinājuma atjaunošanas sakarā veiktais riska novērtējums balstās tikai uz nedaudziem reprezentatīvajiem lietojumiem, tomēr neierobežo lietojumus, kādiem vara savienojumus saturoši augu aizsardzības līdzekļi var tikt atļauti. Tāpēc ir lietderīgi atcelt ierobežojumu, kas ļauj minēto vielu lietot tikai par fungicīdu un baktericīdu.

                     (12)

                     Komisija tomēr uzskata, ka saskaņā ar Regulas (EK) Nr. 1107/2009 24. pantu vara savienojumi ir aizstājamas vielas. Ņemot vērā, ka vara savienojumu pussabrukšanas periods augsnē pārsniedz 120 dienas un koncentrācija, pie kuras netiek novērota ilgtermiņa iedarbība uz ūdens organismiem, ir mazāka nekā 0,01 mg/l, saskaņā ar Regulas (EK) Nr. 1107/2009 II pielikuma attiecīgi 3.7.2.1. un 3.7.2.3. punktu vara savienojumi ir noturīgas un toksiskas vielas. Tādējādi vara savienojumi atbilst Regulas (EK) Nr. 1107/2009 II pielikuma 4. punkta otrā ievilkuma nosacījumam.

                     (13)

                     Tāpēc ir lietderīgi atjaunot vara savienojumu kā aizstājamu vielu apstiprinājumu saskaņā ar Regulas (EK) Nr. 1107/2009 24. pantu.

                     (14)

                     Saskaņā ar Regulas (EK) Nr. 1107/2009 14. panta 1. punktu saistībā ar tās 6. pantu un ņemot vērā zinātnes un tehnikas pašreizējās atziņas, tomēr būtu jāiekļauj zināmi nosacījumi un ierobežojumi.

                     (15)

                     Konkrētāk, lai līdz minimumam samazinātu potenciālo uzkrāšanos augsnē un nemērķa organismu eksponētību, vienlaikus ņemot vērā agroklimatiskos apstākļus, kas periodiski piemeklē dalībvalstis un izraisa arvien plašāku sēnīšu izplatību, vara savienojumus saturošu augu aizsardzības līdzekļu lietošanu ir lietderīgi ierobežot, nosakot maksimālo devu 28 kg vara uz hektāru septiņu gadu periodā (proti, vidēji 4 kg uz hektāru gadā). Piešķirot atļaujas augu aizsardzības līdzekļiem, dalībvalstīm būtu jāpievērš uzmanība konkrētiem aspektiem un jācenšas pēc iespējas ierobežot izmantotās devas.

                     (16)

                     Ir arī lietderīgi ierobežot konkrētu toksikoloģiskas bažas raisošu piemaisījumu maksimālo saturu.

                     (17)

                     Tāpēc Īstenošanas regulas (ES) Nr. 540/2011 pielikums būtu attiecīgi jāgroza.

                     (18)

                     Ar Komisijas Īstenošanas regulu (ES) 2018/84 (7) vara savienojumu apstiprinājuma termiņš tika pagarināts līdz 2019. gada 31. janvārim, lai atjaunošanas procedūru varētu pabeigt pirms vielu apstiprinājuma termiņa beigām. Tomēr, ņemot vērā to, ka lēmums par atjaunošanu ir pieņemts pirms šā pagarinātā termiņa beigām, šī regula būtu jāpiemēro no 2019. gada 1. janvāra.

                     (19)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Darbīgo vielu kā aizstājamu vielu apstiprinājuma atjaunošana
            Darbīgo vielu vara savienojumu kā aizstājamu vielu apstiprinājumu atjauno saskaņā ar I pielikumu.

            2. pants
            Īstenošanas regulas (ES) Nr. 540/2011 grozījumi
            Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.

            3. pants
            Stāšanās spēkā un piemērošanas diena
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 1. janvāra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 309, 24.11.2009., 1. lpp.

            (2)  Komisijas 2009. gada 23. aprīļa Direktīva 2009/37/EK, ar ko groza Padomes Direktīvu 91/414/EEK, lai tajā iekļautu darbīgās vielas hlormekvatu, vara savienojumus, propakvizofopu, kvizalofopu-P, teflubenzuronu un zeta-cipermetrīnu (OV L 104, 24.4.2009., 23. lpp.).

            (3)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).

            (4)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

            (5)  Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

            (6)  EFSA (Eiropas Pārtikas nekaitīguma iestāde), 2018. Secinājums par speciālistu veikto pesticīdu riska novērtējumu attiecībā uz darbīgo vielu “vara savienojumi”, EFSA Journal 2018; 16(1):5152.

            (7)  Komisijas 2018. gada 19. janvāra Īstenošanas regula (ES) 2018/84, ar ko attiecībā uz apstiprinājuma periodu pagarināšanu darbīgajām vielām hlorpirifosam, hlorpirifosmetilam, klotianidīnam, vara savienojumiem, dimoksistrobīnam, mankocebam, mekopropam-P, metirāmam, oksamilam, petoksamīdam, propikonazolam, propinebam, propizamīdam, piraklostrobīnam un zoksamīdam groza Īstenošanas regulu (ES) Nr. 540/2011 (OV L 16, 20.1.2018., 8. lpp.).

            I PIELIKUMS

                        Parastais nosaukums, identifikācijas numuri

                           IUPAC nosaukums

                        Tīrība (1)

                        Apstiprināšanas datums

                        Apstiprināšanas termiņa beigas

                        Īpaši noteikumi

                        Vara savienojumi:

                        2019. gada 1. janvāris

                        2025. gada 31. decembris

                        Var atļaut tikai lietojumu, saskaņā ar kuru netiek pārsniegta maksimālā deva 28 kg vara uz hektāru septiņu gadu periodā.
                        Lai īstenotu Eiropas Parlamenta un Padomes Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par vara savienojumiem un jo īpaši tā I un II papildinājumu.
                        Savā vispārējā novērtējumā dalībvalstis īpašu uzmanību pievērš:

                                    —

                                    operatoru, strādnieku un tuvumā esošu personu drošībai un nodrošina, lai lietošanas noteikumos būtu paredzēts izmantot atbilstošus individuālās aizsardzības līdzekļus un vajadzības gadījumā būtu iekļauti riska mazināšanas pasākumi,

                                    —

                                    ūdens organismu un nemērķa organismu aizsardzībai. Saistībā ar identificēto apdraudējumu vajadzības gadījumā piemēro riska mazināšanas pasākumus, piemēram, buferzonas,

                                    —

                                    lietoto darbīgo vielu daudzumam un nodrošina, lai atļautie daudzumi, izteikti devās un lietošanas reizēs, būtu mazākie, kas vajadzīgi, lai panāktu vēlamo iedarbību, un tiem nav nevēlamas iedarbības uz vidi, ņemot vērā vara fona līmeni lietošanas rajonā un – ja ir pieejama informācija – no citiem avotiem ievadīto varu. Dalībvalstis var jo īpaši noteikt, ka maksimālā gada deva nedrīkst pārsniegt 4 kg vara uz hektāru.

                        Vara hidroksīds CAS Nr. 20427-59-2 CIPAC Nr. 44.305

                        Vara (II) hidroksīds

                        ≥ 573 g/kg

                        Vara oksihlorīds CAS Nr. 1332-65-6 vai 1332-40-7 CIPAC Nr. 44.602

                        Divara hlorīda trihidroksīds

                        ≥ 550 g/kg

                        Vara oksīds CAS Nr. 1317-39-1 CIPAC Nr. 44.603

                        Vara oksīds

                        ≥ 820 g/kg

                        Bordo šķidrums CAS Nr. 8011-63-0 CIPAC Nr. 44.604

                        Nav piešķirts

                        ≥ 245 g/kg

                        Trīsbāzu vara sulfāts CAS Nr. 12527-76-3 CIPAC Nr. 44.306

                        Nav piešķirts

                        ≥ 490 g/kg
                        Šādi piemaisījumi nedrīkst pārsniegt turpmāk norādīto koncentrāciju:

                                    arsēns: maks. 0,1 mg/g Cu

                                    kadmijs: maks. 0,1 mg/g Cu

                                    svins: maks. 0,3 mg/g Cu

                                    niķelis: maks. 1 mg/g Cu

                                    kobalts: maks. 3 mg/kg

                                    dzīvsudrabs: maks. 5 mg/kg

                                    hroms: maks. 100 mg/kg

                                    antimons: maks. 7 mg/kg

               (1)  Sīkāka informācija par darbīgās vielas identitāti un specifikāciju sniegta pārskata ziņojumā.

            II PIELIKUMS
            Īstenošanas regulas (ES) Nr. 540/2011 pielikumu groza šādi:

                        1)

                        A daļā svītro 277. ierakstu par vara savienojumiem;

                        2)

                        E daļā iekļauj šādu ierakstu:

                                    Nr.

                                    Parastais nosaukums, identifikācijas numuri

                                       IUPAC nosaukums

                                    Tīrība (1)

                                    Apstiprināšanas datums

                                    Apstiprināšanas termiņa beigas

                                    Īpaši noteikumi

                                    “10)

                                    Vara savienojumi:

                                    2019. gada 1. janvāris

                                    2025. gada 31. decembris

                                    Var atļaut tikai lietojumu, saskaņā ar kuru netiek pārsniegta maksimālā deva 28 kg vara uz hektāru septiņu gadu periodā.
                                    Lai īstenotu Eiropas Parlamenta un Padomes Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par vara savienojumiem un jo īpaši tā I un II papildinājumu.
                                    Savā vispārējā novērtējumā dalībvalstis īpašu uzmanību pievērš:

                                                —

                                                operatoru, strādnieku un tuvumā esošu personu drošībai un nodrošina, lai lietošanas noteikumos būtu paredzēts izmantot atbilstošus individuālās aizsardzības līdzekļus un vajadzības gadījumā būtu iekļauti riska mazināšanas pasākumi,

                                                —

                                                ūdens organismu un nemērķa organismu aizsardzībai. Saistībā ar identificēto apdraudējumu vajadzības gadījumā piemēro riska mazināšanas pasākumus, piemēram, buferzonas,

                                                —

                                                lietoto darbīgo vielu daudzumam un nodrošina, lai atļautie daudzumi, izteikti devās un lietošanas reizēs, būtu mazākie, kas vajadzīgi, lai panāktu vēlamo iedarbību, un tiem nav nevēlamas iedarbības uz vidi, ņemot vērā vara fona līmeni lietošanas rajonā un – ja ir pieejama informācija – no citiem avotiem ievadīto varu. Dalībvalstis var jo īpaši noteikt, ka maksimālā gada deva nedrīkst pārsniegt 4 kg vara uz hektāru.”

                                    Vara hidroksīds CAS Nr. 20427-59-2 CIPAC Nr. 44.305

                                    Vara (II) hidroksīds

                                    ≥ 573 g/kg

                                    Vara oksihlorīds CAS Nr. 1332-65-6 vai 1332-40-7 CIPAC Nr. 44.602

                                    Divara hlorīda trihidroksīds

                                    ≥ 550 g/kg

                                    Vara oksīds CAS Nr. 1317-39-1 CIPAC Nr. 44.603

                                    Vara oksīds

                                    ≥ 820 g/kg

                                    Bordo šķidrums CAS Nr. 8011-63-0 CIPAC Nr. 44.604

                                    Nav piešķirts

                                    ≥ 245 g/kg

                                    Trīsbāzu vara sulfāts CAS Nr. 12527-76-3 CIPAC Nr. 44.306

                                    Nav piešķirts

                                    ≥ 490 g/kg
                                    Šādi piemaisījumi nedrīkst pārsniegt turpmāk norādīto koncentrāciju:

                                                arsēns: maks. 0,1 mg/g Cu

                                                kadmijs: maks. 0,1 mg/g Cu

                                                svins: maks. 0,3 mg/g Cu

                                                niķelis: maks. 1 mg/g Cu

                                                kobalts: maks. 3 mg/kg

                                                dzīvsudrabs: maks. 5 mg/kg

                                                hroms: maks. 100 mg/kg

                                                antimons: maks. 7 mg/kg

               (1)  Sīkāka informācija par darbīgās vielas identitāti un specifikāciju sniegta pārskata ziņojumā.


title: Komisijas Īstenošanas regula (ES) 2018/1982 (2018. gada 13. decembris) par sausā vājpiena minimālo pārdošanas cenu divdesmit devītajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080

text:
                  14.12.2018

                  LV

                  Eiropas Savienības Oficiālais Vēstnesis

                  L 317/21

         KOMISIJAS ĪSTENOŠANAS REGULA (ES) 2018/1982
         (2018. gada 13. decembris)
         par sausā vājpiena minimālo pārdošanas cenu divdesmit devītajai konkursa kārtai saskaņā ar konkursa procedūru, kas sākta ar Īstenošanas regulu (ES) 2016/2080
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 32. pantu,
         tā kā:

                     (1)

                     Ar Komisijas Īstenošanas regulu (ES) 2016/2080 (3) ir sākta vājpiena pulvera pārdošana konkursa procedūrā.

                     (2)

                     Pamatojoties uz piedāvājumiem, kas saņemti divdesmit devītajai konkursa kārtai, būtu jānosaka minimālā pārdošanas cena.

                     (3)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Lai pārdotu sauso vājpienu saskaņā ar konkursa procedūru, kas sākta ar Īstenošanas regulu (ES) 2016/2080, divdesmit devītajai konkursa kārtai, attiecībā uz kuru piedāvājumu iesniegšanas periods beidzās 2018. gada 11. decembrī, minimālā pārdošanas cena ir 145,10 EUR/100 kg.

            2. pants
            Šī regula stājas spēkā dienā, kad to publicē Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. decembrī

                  Komisijas

                  un tās priekšsēdētāja vārdā –

                  Lauksaimniecības un lauku attīstības ģenerāldirektorāta

                  ģenerāldirektors

               Jerzy PLEWA

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Padomes Īstenošanas regula (ES) 2019/92 (2019. gada 21. janvāris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība

text:
                  22.1.2019

                  LV

                  Eiropas Savienības Oficiālais Vēstnesis

                  L 19/1

         PADOMES ĪSTENOŠANAS REGULA (ES) 2019/92
         (2019. gada 21. janvāris),
         ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. un 3. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     2014. gada 17. martā Padome pieņēma Regulu (ES) Nr. 269/2014.

                     (2)

                     Ņemot vērā to, ka viena no sarakstā iekļautajām personām ir mirusi, Padome uzskata, ka ieraksts par šo personu būtu jāsvītro no Regulas (ES) Nr. 269/2014 I pielikuma.

                     (3)

                     Tāpēc būtu attiecīgi jāgroza Regulas (ES) Nr. 269/2014 I pielikums,

               IR PIEŅĒMUSI ŠO REGULU.

            1. pants
            Regulas (ES) Nr. 269/2014 I pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 21. janvārī

                  Padomes vārdā –

                  priekšsēdētāja

               F. MOGHERINI

            (1)  OV L 78, 17.3.2014., 6. lpp.

            PIELIKUMS
            No Regulas (ES) Nr. 269/2014 I pielikumā izklāstītā saraksta svītro ierakstu par šādu personu:

                           “150.

                              Iosif (Joseph) Davydovich KOBZON”


title: Padomes Īstenošanas regula (ES) 2019/93 (2019. gada 21. janvāris), ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku

text:
                  22.1.2019

                  LV

                  Eiropas Savienības Oficiālais Vēstnesis

                  L 19/3

         PADOMES ĪSTENOŠANAS REGULA (ES) 2019/93
         (2019. gada 21. janvāris),
         ar ko īsteno Regulu (ES) 2017/1509 par ierobežojošiem pasākumiem pret Korejas Tautas Demokrātisko Republiku
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību,
         ņemot vērā Padomes Regulu (ES) 2017/1509 (2017. gada 30. augusts) par ierobežojošiem pasākumiem pret Korejas Tautas Demokrātisko Republiku un ar ko atceļ Regulu (EK) Nr. 329/2007 (1) un jo īpaši tās 47. panta 2. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:

                     (1)

                     Padome 2017. gada 30. augustā pieņēma Regulu (ES) 2017/1509.

                     (2)

                     Divas fiziskas personas, kas iekļautas Regulas (ES) 2017/1509 XV pielikumā, ir mirušas, un ieraksti par tām būtu jāsvītro no minētā pielikuma.

                     (3)

                     Tāpēc būtu attiecīgi jāgroza Regulas (ES) 2017/1509 XV pielikums,

               IR PIEŅĒMUSI ŠO REGULU.

            1. pants
            Regulas (ES) 2017/1509 XV pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 21. janvārī

                  Padomes vārdā –

                  priekšsēdētāja

               F. MOGHERINI

            (1)  OV L 224, 31.8.2017., 1. lpp.

            PIELIKUMS
            Regulas (ES) 2017/1509 XV pielikuma a) sadaļā tiek svītroti šādi ieraksti:

                        2.

                           CHU Kyu-Chang (Dzimšanas datums: 25.11.1928.)

                        4.

                           KIM Yong-chun (Dzimšanas datums: 4.3.1935.).


title: Komisijas Īstenošanas regula (ES) 2019/261 (2019. gada 14. februāris), ar kuru groza Īstenošanas regulu (ES) 2018/140, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes čuguna izstrādājumu importam, un izbeidz izmeklēšanu attiecībā uz konkrētu Indijas izcelsmes čuguna izstrādājumu importu

text:
                  15.2.2019

                  LV

                  Eiropas Savienības Oficiālais Vēstnesis

                  L 44/4

         KOMISIJAS ĪSTENOŠANAS REGULA (ES) 2019/261
         (2019. gada 14. februāris),
         ar kuru groza Īstenošanas regulu (ES) 2018/140, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes čuguna izstrādājumu importam, un izbeidz izmeklēšanu attiecībā uz konkrētu Indijas izcelsmes čuguna izstrādājumu importu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1036 par aizsardzību pret importu par dempinga cenām no valstīm, kas nav Eiropas Savienības dalībvalstis (1), un jo īpaši tās 9. panta 4. punktu,
         tā kā:

                     (1)

                     Ar Īstenošanas regulu (ES) 2018/140 (2) Komisija noteica galīgo antidempinga maksājumu ar likmēm no 15,5 % līdz 38,1 % tādu konkrētu Ķīnas Tautas Republikas izcelsmes izstrādājumu no čuguna ar lamināro grafītu (pelēkais čuguns) vai čuguna ar lodveida grafītu (saukta arī par plastisko čugunu) un to daļu importam, ko klasificē ar Kombinētās nomenklatūras (KN) kodiem ex 7325 10 00 (Taric kods 7325100031) un ex 7325 99 10 (Taric kods 7325991051).

                     (2)

                     Tiesa savā 2018. gada 12. jūlija spriedumā apvienotajās lietās C-397/17 un C-398/17, Profit Europe (3) konstatēja, ka KN jāinterpretē tādējādi, ka lieti cauruļu savienotājelementi, kas izgatavoti no čuguna ar lodveida grafītu jāklasificē atsevišķajā apakšpozīcijā 7307 19 90 kā citādi lieti cauruļu savienotājelementi, nevis apakšpozīcijā 7307 11 10 kā savienotājelementi no nekaļamā čuguna vai pozīcijā KN 7307 19 10 kā savienotājelementi no kaļamā čuguna.

                     (3)

                     Abām tarifa pozīcijām 7325 un 7307 ir gandrīz vienāda struktūra un tās attiecas uz tiem pašiem materiāliem. Tādēļ tika uzskatīts par lietderīgu atspoguļot Tiesas konstatējumus arī pozīcijas 7325 izstrādājumu klasifikācijā.

                     (4)

                     Īstenošanas regulā (ES) 2018/140 attiecībā uz konkrētiem izstrādājumiem no čuguna ar lodveida grafītu (saukts arī par plastisko čugunu) joprojām ir atsauce uz to klasifikāciju ar KN kodu 7325 99 10 pie citādiem kaļamā čuguna izstrādājumiem.

                     (5)

                     Tādēļ starp Īstenošanas regulā (ES) 2018/140 uzskaitītajiem preču kodiem, kuru importam ir piemērojams galīgais antidempinga maksājums, KN kods ex 7325 99 10 (Taric kods 7325991051) būtu jāaizstāj ar KN kodu ex 7325 99 90 (Taric kodu 7325999080).

                     (6)

                     Lai nodrošinātu efektīvu spēkā esošo antidempinga maksājumu iekasēšanu, būtu attiecīgi jāgroza Īstenošanas regula (ES) 2018/140.

                     (7)

                     Šajā regulā paredzētie pasākumi ir saskaņā ar atzinumu, kuru sniegusi komiteja, kas izveidota ar Regulas (ES) 2016/1036 15. panta 1. punktu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2018/140 1. panta 1. punktu aizstāj ar šādu:

                  “1.   Tādu konkrētu Ķīnas Tautas Republikas izcelsmes lietu izstrādājumu no čuguna ar lamināro grafītu (pelēkais čuguns) vai čuguna ar lodveida grafītu (saukta arī par plastisko čugunu) un to daļu importam, ko patlaban klasificē ar KN kodiem ex 7325 10 00 (Taric kods 7325100031) un ex 7325 99 90 (Taric kods 7325999080), tiek noteikts galīgais antidempinga maksājums.
                  Tie ir tāda veida izstrādājumi, ko izmanto, lai:

                              —

                              pārsegtu virszemes vai pazemes sistēmas un/vai virszemes vai pazemes sistēmu atveres, kā arī

                              —

                              sniegtu piekļuvi virszemes vai pazemes sistēmām un/vai nodrošinātu virszemes vai pazemes sistēmu vizuālo pārbaudi.

                        Šie izstrādājumi var būt apstrādāti, pārklāti, krāsoti un/vai apdarināti ar citiem materiāliem, piemēram, ar betonu, bruģēšanas plātnēm vai plāksnītēm, bet ne tikai tiem.
                  No attiecīgā ražojuma definīcijas ir izslēgti šādi ražojuma veidi:

                              —

                              noteku režģi un čuguna pārsedzes, uz kuriem attiecas standarts EN 1433 un kuri uzstādāmi kā daļas notekās no polimēra, plastmasas un cinkota tērauda vai betonā, caur kuriem virszemes ūdeņus novada notekā,

                              —

                              grīdas notekcaurules, jumta notekcaurules, tīrīšanas piltuves un tīrīšanas piltuvju pārsegi, uz kuriem attiecas standarts EN 1253,

                              —

                              dzelzs kāpšļi, cēlējatslēgas un ugunsdzēsības hidranti.”

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 14. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 176, 30.6.2016., 21. lpp.

            (2)  Komisijas 2018. gada 29. janvāra Īstenošanas regula (ES) 2018/140, ar ko nosaka galīgo antidempinga maksājumu un galīgi iekasē pagaidu maksājumu, kas noteikts konkrētu Ķīnas Tautas Republikas izcelsmes čuguna izstrādājumu importam, un izbeidz izmeklēšanu attiecībā uz konkrētu Indijas izcelsmes čuguna izstrādājumu importu (OV L 25, 30.1.2018., 6. lpp.).

            (3)  Tiesas 2018. gada 12. jūlija spriedums apvienotajās lietās C-397/17 un C-398/17, Profit Europe NV v Belgische Staat, ECLI:EU:C:2018:564.


title: Komisijas Īstenošanas regula (ES) 2019/263 (2019. gada 14. februāris), ar ko Īstenošanas regulu (ES) Nr. 964/2014 groza sakarā ar finanšu instrumentu standarta noteikumiem un nosacījumiem par Līdzieguldījumu mehānismu un Pilsētu attīstības fondu

text:
                  15.2.2019

                  LV

                  Eiropas Savienības Oficiālais Vēstnesis

                  L 44/8

         KOMISIJAS ĪSTENOŠANAS REGULA (ES) 2019/263
         (2019. gada 14. februāris),
         ar ko Īstenošanas regulu (ES) Nr. 964/2014 groza sakarā ar finanšu instrumentu standarta noteikumiem un nosacījumiem par Līdzieguldījumu mehānismu un Pilsētu attīstības fondu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (1), jo īpaši tās 38. panta 3. punkta otro daļu,
         tā kā:

                     (1)

                     Komisijas Īstenošanas regulas (ES) Nr. 964/2014 (2) I, V un VI pielikumā izklāstīts attiecīgi finansēšanas nolīguma, kas noslēgts starp vadošo iestādi un finanšu starpnieku, satura anotēts saraksts un Līdzieguldījumu mehānisma un Pilsētu attīstības fonda noteikumi un nosacījumi.

                     (2)

                     Regulas (ES) Nr. 1303/2013 40. pants precizē vadības pārbaudes un revīzijas kārtību to finanšu instrumentu gadījumā, kurus īsteno EIB un citas starptautiskās finanšu iestādes, kurās dalībvalsts ir akciju turētāja. Minētā kārtība būtu jāatspoguļo I pielikumā kā daļa no finansēšanas nolīguma, kas noslēgts starp vadošo iestādi un EIB vai citu starptautisku finanšu iestādi, kurās dalībvalsts ir akciju turētāja.

                     (3)

                     Regulas (ES) Nr. 1303/2013 43.a pants, kas iekļauts ar Eiropas Parlamenta un Padomes Regulu (ES, Euratom) 2018/1046 (3), precizē noteikumus par finanšu instrumentiem attiecībā uz atšķirīgu attieksmi pret investoriem, kas darbojas saskaņā ar tirgus ekonomikas principu peļņas un riska sadales gadījumā. Īstenošanas regulas (ES) Nr. 964/2014 I, V un VI pielikumā izmantotā terminoloģija būtu jāsaskaņo ar terminoloģiju, kas lietota Regulas (ES) Nr. 1303/2013 43.a pantā.

                     (4)

                     Šajā regulā paredzētie pasākumi ir saskaņā ar ESI fondu koordinācijas komitejas atzinumu.

                     (5)

                     Lai nodrošinātu juridisko noteiktību un līdz minimumam ierobežotu atšķirības starp Regulas (ES) Nr. 1303/2013 grozītājiem noteikumiem, kurus saskaņā ar Regulas (ES, Euratom) 2018/1046 282. pantu piemēro no 2018. gada 2. augusta vai agrāk, un šīs regulas noteikumiem, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (6)

                     Tāpēc Īstenošanas regula (ES) Nr. 964/2014 būtu attiecīgi jāgroza,

               IR PIEŅĒMUSI ŠO REGULU.

            1. pants
            Īstenošanas regulas (ES) Nr. 964/2014 I, V un VI pielikumu groza saskaņā ar šīs regulas pielikumu.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 14. februārī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 320. lpp.

            (2)  Komisijas 2014. gada 11. septembra Īstenošanas regula (ES) Nr. 964/2014, kurā izklāstīti noteikumi par Eiropas Parlamenta un Padomes Regulas (ES) Nr. 1303/2013 piemērošanu attiecībā uz standarta noteikumiem un nosacījumiem par finanšu instrumentiem (OV L 271, 12.9.2014., 16. lpp.).

            (3)  Eiropas Parlamenta un Padomes 2018. gada 18. jūlija Regula (ES) 2018/1046 par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV L 193, 30.7.2018., 1. lpp.).

            PIELIKUMS
            Īstenošanas regulas (ES) Nr. 964/2014 I, V un VI pielikumu groza šādi:

                        1)

                        I pielikumā finansēšanas nolīguma, kas noslēgts starp vadošo iestādi un finanšu starpnieku, satura anotēto sarakstu groza šādi:

                                    a)

                                    pielikuma 11. punktam pievieno šādu jaunu daļu:
                                    “Noteikumi par vadības pārbaudi un revīzijas kārtību saskaņā ar Regulas (ES) Nr. 1303/2013 40. panta 1. un 2. punktu gadījumos, kad finanšu instrumentus īstenojošās struktūras ir EIB vai citas starptautiskās finanšu iestādes, kurās dalībvalsts ir akciju turētāja.”;

                                    b)

                                    pielikuma 17. punkta trešo daļu aizstāj ar šādu:
                                    “Noteikumi par līdzekļu, kas attiecināmi uz ESI fondu atbalstu, atkārtotu izmantošanu līdz atbilstības perioda beigām saskaņā ar Regulas (ES) Nr. 1303/2013 44. pantu un attiecīgā gadījumā noteikumi par atšķirīgu attieksmi, kā minēts 43.a pantā.”;

                        2)

                        V pielikumā līdzieguldījumu mehānisma noteikumus un nosacījumus groza šādi:

                                    a)

                                    iedaļā “Fonda ieguldījums finanšu instrumentā – summa un likme (sīkas ziņas par produktu)” ceturto daļu aizstāj ar šādu:
                                    “Atšķirīga attieksme pret investoriem, kas darbojas saskaņā ar tirgus ekonomikas principu, kura mērķis ir asimetriska peļņas sadale, tiek saskaņota ar Regulas (ES) Nr. 1303/2013 43.a pantu un Regulas (ES) Nr. 651/2014 21. panta 13. punkta b) apakšpunktu.”;

                                    b)

                                    iedaļā “Tiesīgie finanšu starpnieki un līdzieguldītāji” trešo daļu aizstāj ar šādu:
                                    “Vadošā iestāde un fondu fonds, atlasot finanšu starpniekus, ievēro Eiropas Savienības tiesību aktus. Finanšu starpnieku atlase ir atklāta, pārredzama, samērīga un nediskriminējoša, izvairoties no interešu konflikta. Finanšu starpnieku atlasē izveido atbilstošus riska dalīšanas nosacījumus atšķirīgas attieksmes gadījumā un nosaka iespējamo peļņas procentuālo daļu.”;

                        3)

                        VI pielikumā pilsētu attīstības fonda noteikumus un nosacījumus groza šādi:

                                    a)

                                    iedaļā “Valsts atbalsta ietekme” piekto daļu aizstāj ar šādu:
                                    “Atšķirīgo attieksmi (asimetriski riska dalīšanas nosacījumi) attiecībā uz fondu fondu, finanšu starpnieka ieguldījumu un līdzieguldītāju ieguldījumu fonda līmenī un projekta līmenī aizdevuma veidā, ja tāds ir, nosaka saskaņā ar Regulas (ES) Nr. 1303/2013 43.a pantu un Regulas (ES) Nr. 651/2014 16. panta 8. punkta b) un c) apakšpunktu, kas sīkāk precizēts cenu noteikšanas politikā.”;

                                    b)

                                    iedaļā “Programmas ieguldījums finanšu instrumentā – summa un likme (sīkas ziņas par produktu)” pirmo daļu aizstāj ar šādu:
                                    “Faktiskā riska dalīšanas likme, programmas publiskā sektora ieguldījums, atšķirīgā attieksme un aizdevumu procentu likme ir pamatota uz priekšvērtējuma rezultātiem un nodrošina, ka galasaņēmēju ieguvumi ir saskaņā ar Regulas (ES) Nr. 651/2014 16. panta 8. punkta b) apakšpunktu.”;

                                    c)

                                    iedaļā “Aizdevumi un riska dalīšana finanšu starpnieka līmenī (interešu saskaņošana)” sesto ievilkumu aizstāj ar šādu:
                                    “riska dalīšanu ar finanšu starpnieku un citiem līdzieguldītājiem (fonda līmenī vai pilsētu attīstības projekta līmenī) veic proporcionāli programmas ieguldījumam, izņemot gadījumus, kad Regulas (ES) Nr. 1303/2013 37. panta 2. punkta c) apakšpunktā minētajā novērtējumā ir pierādīta, ka vajadzīga atšķirīga attieksme tādas asimetriskas riska dalīšanas veidā, kas izveidota starp līdzieguldītājiem. Šādi nosacījumi ir saskaņā ar Regulas (ES) Nr. 651/2014 16. panta 8. punkta b) un c) apakšpunktu, un tos ietver pušu noslēgtajā līdzieguldījuma nolīgumā. Šie nosacījumi neattiecas uz 1 %, ko finanšu starpnieks ieguldījis no saviem resursiem, kā minēts iepriekš, lai nodrošinātu interešu saskaņošanu.”;

                                    d)

                                    iedaļā “Tiesīgie finanšu starpnieki” sesto daļu aizstāj ar šādu:
                                    “Vadošā iestāde un fondu fonds, izvēloties finanšu starpniekus, ievēro Eiropas Savienības tiesību aktus. Finanšu starpnieku atlase ir atklāta, pārredzama, samērīga un nediskriminējoša, izvairoties no interešu konflikta. Finanšu starpnieku atlases mērķis ir izveidot atbilstošus riska dalīšanas nosacījumus atšķirīgas attieksmes gadījumā.”


title: Komisijas Īstenošanas regula (ES) 2019/368 (2019. gada 4. marts), ar ko atceļ Īstenošanas regulu (ES) Nr. 444/2013 par atsevišķu preču klasifikāciju kombinētajā nomenklatūrā

text:
                  7.3.2019

                  LV

                  Eiropas Savienības Oficiālais Vēstnesis

                  L 66/1

         KOMISIJAS ĪSTENOŠANAS REGULA (ES) 2019/368
         (2019. gada 4. marts),
         ar ko atceļ Īstenošanas regulu (ES) Nr. 444/2013 par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par atsevišķu preču klasifikāciju.

                     (2)

                     Komisija ar Īstenošanas regulu (ES) Nr. 444/2013 (3) ir klasificējusi izstrādājumu, kas iegūts no attaukotām sojas pupiņām pēc eļļas ekstrakcijas un pēc tam ekstrahēts ar ūdeni un etanolu, lai atdalītu šķīstošos ogļhidrātus un minerālus (“attiecīgais izstrādājums”), kombinētās nomenklatūras apakšpozīcijā 2309 90 31 pie “citādiem izstrādājumiem, kas izmantojami dzīvnieku barībā”.

                     (3)

                     Attiecībā uz cieti pozīcijā 2309 minētajos izstrādājumos — ar kvalitatīvu testu (joda–cietes reakcija; mikroskopiskā analīze) ir jāpārliecinās par jebkādas cietes klātbūtni. Kad cietes klātbūtne ir pārbaudīta, cietes saturu jebkuram pozīcijā 2309 minētajam izstrādājumam nosaka, izmantojot polarimetrisko metodi (Eversa metode), kā tā izklāstīta Komisijas Regulas (EK) Nr. 152/2009 III pielikuma L daļā (4). Ja polarimetriskā metode nav piemērojama, piemēram, tāpēc, ka ievērojamā daudzumā ir sastopamas Komisijas Regulas (EK) Nr. 121/2008 (5) 1. pantā uzskaitītās konkrētās vielas, ir jāpiemēro minētās regulas pielikumā izklāstītā fermentatīvā analītiskā metode.

                     (4)

                     Īstenošanas regulas (ES) Nr. 444/2013 pieņemšanas laikā vienīgā analītiskā metode, kas piemērojama attiecīgajam izstrādājumam bija polarimetriskā metode.

                     (5)

                     Tiesa spriedumā lietā C-144/15 (“Customs Support Holland BV”) (6) nolēma, ka sojas olbaltumvielu koncentrāts, kas sagatavots izmantošanai barībā, jāklasificē pozīcijā 2309. Sojas olbaltumvielu koncentrāts, kas aplūkots pamatlietā, ir aprakstīts kā iegūts no izlobītām, samaltām un tvaicētām sojas pupiņām, no kurām vispirms tiek ekstrahēta eļļa, un pēc tam pāri paliek tā dēvētie sojas ekstrakcijas rauši. Pēc tam šos ekstrakcijas raušus apstrādā ar etanolu un ūdeni, lai ekstrahētu atlikušos taukus, lai samazinātu to sastāvdaļu saturu, kas nav olbaltumvielas, galvenokārt ogļhidrātu vai pārtikas šķiedru saturu, un likvidētu dažas kaitīgas vielas. Šādā veidā iegūtais sojas olbaltumvielu koncentrāts nesatur nekādas izmantotā etanola pēdas un sastāv, cita starpā, no olbaltumvielām un cietes.

                     (6)

                     Izstrādājums, kas aplūkots lietas C-144/15 pamatlietā, un attiecīgais izstrādājums ir pietiekami līdzīgi, jo abi ir pozīcijā 2309 klasificējami barības izstrādājumi uz sojas izstrādājumu bāzes. Abos gadījumos izstrādājumi nav pozīcijas 2304 atlikumi, kas iegūti, ekstrahējot sojas pupu eļļu, bet gan tāda procesa rezultāts, kurā augu materiāls, no kā ir iegūti izstrādājumi, ir zaudējis savas būtiskās īpašības.

                     (7)

                     Ar Komisijas Īstenošanas regulu (ES) 2017/68 (7)“sojas produkti” tiek pievienoti Regulas (EK) Nr. 121/2008 1. pantā uzskaitītajām barības vielām, kuru cietes saturu izstrādājumos, kas izmantojami dzīvnieku barībā (pozīcija 2309), jānosaka, izmantojot fermentatīvo analītisko metodi.

                     (8)

                     Tāpēc, lai nodrošinātu juridisko noteiktību attiecībā uz to pozīcijas 2309 izstrādājumu tarifa klasifikāciju, kuri ir uz sojas produktu bāzes, un lai nodrošinātu vienotu kombinētās nomenklatūras piemērošanu Savienībā, Īstenošanas regula (ES) Nr. 444/2013 būtu jāatceļ.

                     (9)

                     Ir lietderīgi noteikt, ka saistošo izziņu par tarifu, kas izdota, pamatojoties uz Īstenošanas regulu (ES) Nr. 444/2013, attiecībā uz precēm, uz kurām attiecas šī regula, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.

                     (10)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulu (ES) Nr. 444/2013 atceļ.

            2. pants
            Saistošo izziņu par tarifu, kas izdota, pamatojoties uz Īstenošanas regulu (ES) Nr. 444/2013 attiecībā uz precēm, uz kurām attiecas šī regula, izziņas turētājs saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 4. martā

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            (3)  Komisijas Īstenošanas regula (ES) Nr. 444/2013 (2013. gada 7. maijs) par atsevišķu preču klasifikāciju kombinētajā nomenklatūrā (OV L 130, 15.5.2013., 19. lpp.).

            (4)  Komisijas Regula (EK) Nr. 152/2009 (2009. gada 27. janvāris), ar ko nosaka paraugu ņemšanas un analīzes metodes barības oficiālajai kontrolei (OV L 54, 26.2.2009., 1. lpp.).

            (5)  Komisijas Regula (EK) Nr. 121/2008 (2008. gada 11. februāris), ar kuru nosaka analīzes metodi cietes satura noteikšanai izstrādājumos, kas izmantojami dzīvnieku barībā (KN kods 2309) (OV L 37, 12.2.2008., 3. lpp.).

            (6)  ECLI:EU:C:2016:133.

            (7)  Komisijas Īstenošanas regula (ES) 2017/68 (2017. gada 9. janvāris), ar ko groza Regulu (EK) Nr. 121/2008, ar kuru nosaka analīzes metodi cietes satura noteikšanai izstrādājumos, kas izmantojami dzīvnieku barībā (KN kods 2309) (OV L 9, 13.1.2017., 4. lpp.).


title: Komisijas Īstenošanas regula (ES) 2019/456 (2019. gada 20. marts), ar ko atbilstoši Eiropas Parlamenta un Padomes Regulai (ES) 2015/2283 koriandra Coriandrum sativum sēklu eļļai kā jaunam pārtikas produktam atļauj mainīt specifikācijas un groza Komisijas Īstenošanas regulu (ES) 2017/2470 (Dokuments attiecas uz EEZ.)

text:
                  21.3.2019

                  LV

                  Eiropas Savienības Oficiālais Vēstnesis

                  L 79/13

         KOMISIJAS ĪSTENOŠANAS REGULA (ES) 2019/456
         (2019. gada 20. marts),
         ar ko atbilstoši Eiropas Parlamenta un Padomes Regulai (ES) 2015/2283 koriandra Coriandrum sativum sēklu eļļai kā jaunam pārtikas produktam atļauj mainīt specifikācijas un groza Komisijas Īstenošanas regulu (ES) 2017/2470
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2015. gada 25. novembra Regulu (ES) 2015/2283 par jauniem pārtikas produktiem un ar ko groza Eiropas Parlamenta un Padomes Regulu (ES) Nr. 1169/2011 un atceļ Eiropas Parlamenta un Padomes Regulu (EK) Nr. 258/97 un Komisijas Regulu (EK) Nr. 1852/2001 (1), un jo īpaši tās 12. pantu,
         tā kā:

                     (1)

                     Regulā (ES) 2015/2283 paredzēts, ka Savienībā tirgū laist drīkst tikai tādus jaunus pārtikas produktus, kas ir atļauti un iekļauti Savienības sarakstā.

                     (2)

                     Saskaņā ar Regulas (ES) 2015/2283 8. pantu tika pieņemta Komisijas Īstenošanas regula (ES) 2017/2470 (2), ar ko izveido jauno pārtikas produktu Savienības sarakstu.

                     (3)

                     Saskaņā ar Regulas (ES) 2015/2283 12. pantu Komisija lemj par atļaujas piešķiršanu jaunam pārtikas produktam, par tā laišanu Savienības tirgū un par Savienības saraksta atjaunināšanu.

                     (4)

                     Komisijas Īstenošanas lēmums 2014/155/ES (3) atbilstīgi Eiropas Parlamenta un Padomes Regulai (EK) Nr. 258/97 (4) atļāva laist tirgū koriandra Coriandrum sativum sēklu eļļu kā jaunu pārtikas produktu sastāvdaļu, kas izmantojama uztura bagātinātājos.

                     (5)

                     2018. gada 17. maijā uzņēmums Ovalie Innovation (“pieteikuma iesniedzējs”) iesniedza Komisijai lūgumu mainīt no koriandra Coriandrum sativum iegūtas sēklu eļļas specifikācijas Regulas (ES) 2015/2283 10. panta 1. punkta nozīmē. Pieteikuma iesniedzējs lūdza mazāko pārziepošanas skaitli samazināt no pašreizējā 186 mg KOH/g uz 179 mg KOH/g.

                     (6)

                     Lūgumu pieteikuma iesniedzējs pamato, norādot, ka izmaiņas ir nepieciešamas, jo, eļļu rafinējot lietošanai uztura bagātinātājos, koriandra sēklu eļļas ražošanas procesa gaitā pārziepošanas skaitlis mainās.

                     (7)

                     Komisija uzskata, ka pašreizējā pieteikuma drošības novērtējums, ko Eiropas Pārtikas nekaitīguma iestādes sniedz saskaņā ar Regulas (ES) 2015/2283 10. panta 3. punktu, nav nepieciešams, pamatojoties uz faktu, ka ierosinātais koriandra sēklu eļļas pārziepošanas skaitļa samazinājums ir neliels, savukārt attiecīgais nepārziepjojamās vielas pieaugums, ko attiecībā uz jaunā pārtikas produkta drošumu varētu uzskatīt par būtisku, iekļaujas atļautajā diapazonā.

                     (8)

                     Pārziepošanas skaitļa izmaiņas, kas ierosinātas attiecībā uz koriandra Coriandrum sativum sēklu eļļu, nemaina drošuma apsvērumus, kuri pamatoja atļaujas piešķiršanu minētajai eļļai. Tāpēc ir lietderīgi grozīt jaunā pārtikas produkta “koriandra Coriandrum sativum sēklu eļļa” specifikācijas, atbilstoši ierosinātajam pārziepošanas skaitlim.

                     (9)

                     Pieteikumā sniegtā informācija ir pietiekama, lai noteiktu, ka ierosinātās izmaiņas jaunā pārtikas produkta “koriandra Coriandrum sativum sēklu eļļa” specifikācijās atbilst Regulas (ES) 2015/2283 12. pantam.

                     (10)

                     Tāpēc Īstenošanas regulas (ES) 2017/2470 pielikums būtu attiecīgi jāgroza.

                     (11)

                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,

               IR PIEŅĒMUSI ŠO REGULU.

            1. pants
            Savienības atļauto pārtikas produktu sarakstā, kas paredzēts Regulas (ES) 2015/2283 6. pantā un iekļauts Īstenošanas regulā (ES) 2017/2470, ierakstu par jaunu pārtikas produktu “koriandra Coriandrum sativum sēklu eļļa” groza saskaņā ar šīs Regulas pielikumu.

            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 20. martā

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 327, 11.12.2015., 1. lpp.

            (2)  Komisijas 2017. gada 20. decembra Īstenošanas regula (ES) 2017/2470, ar ko saskaņā ar Eiropas Parlamenta un Padomes Regulu (ES) 2015/2283 izveido jauno pārtikas produktu Savienības sarakstu (OV L 351, 30.12.2017., 72. lpp.).

            (3)  Komisijas 2014. gada 19. marta Īstenošanas lēmums 2014/155/ES, ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū koriandra sēklu eļļu kā jaunu pārtikas produktu sastāvdaļu (OV L 85, 21.3.2014., 13. lpp.).

            (4)  Eiropas Parlamenta un Padomes 1997. gada 27. janvāra Regula (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (OV L 43, 14.2.1997., 1. lpp.).

            PIELIKUMS
            Īstenošanas regulas (ES) 2017/2470 pielikuma 2. tabulā (Specifikācijas) ierakstu “Koriandra (Coriandrum sativum) sēklu eļļa” aizstāj ar šādu:

                           Atļautais jaunais pārtikas produkts

                           Specifikācijas

                           “Koriandra (

                                 Coriandrum sativum

                              ) sēklu eļļa

                              Apraksts/definīcija

                           Koriandra sēklu eļļa ir taukskābju glicerīdus saturoša eļļa, ko ražo no koriandra (Coriandrum sativum L.) sēklām.
                           Iedzeltena krāsa, bez izteiktas garšas

                              CAS Nr.: 8008-52-4
                           Taukskābju sastāvs

                                       Palmitīnskābe (C16:0): 2–5 %

                                       Stearīnskābe (C18:0): < 1,5 %

                                       Petroselīnskābe (cis-C18:1(n-12)): 60–75 %

                                       Oleīnskābe (cis-C18:1(n-9)): 8–15 %

                                       Linolskābe (C18:2): 12–19 %

                                       α-linolskābe (C18:3): < 1,0 %

                                       Transtaukskābes: ≤ 1,0 %

                              Tīrība

                           Refrakcijas koeficients (20 °C): 1,466–1,474
                           Skābes skaitlis: ≤ 2,5 mg KOH/g
                           Peroksīda skaitlis (PV): ≤ 5,0 meq/kg
                           Joda skaitlis: 88–110 vienības
                           Pārziepošanas skaitlis: 179–200 mg KOH/g
                           Nepārziepjojamā viela: ≤ 15 g/kg”